 Nin kale oo dhallinyaro ah oo ka yimi London, oo ka hadlayay maamul xumida ka jirta Hanaanka adeega ee Laamaha Madaarka Hargeysa ayaa waxa uu yidhi; Garoonka Hethrow Airport ee London oo ka mid ah Madaarada ugu mashquulka badan dunida oo daqiiqadiiba Boqol diyaaradood ka duulaan, boqolna soo fadhiistaan ayaanay Buuq iyo dhibaato toona ka jirin oo daqiiqad baad dur-duro lagu dhaafaa, Madaarka Hargeysa oo ay soo fadhiisatay diyaarad qudha oo 50 qof sidayna saacad iyo badh baanu ku cadibnayn, oo aanu qas iyo qaxar ka bixi waynay, iyada oo wasiiradii, askartii iyo shaqaalihiiba is-dhex yaacayaan. 